Tammikuu
Takassa kaislaroihut tammikuulla
 teill’ olkoon kerääntyä kerhojenne,
 kamarit, kauniit vuoteet maataksenne
 vain silkill’ alla turkisten, ei muulla.

 Makeiset, viinit virvokkeena suulla,
 Douain ja Rascian verkaa verhoksenne;
 kun varusteet on moiset varrellenne,
 scirocco saa, saa pohjan myrsky tuulla.

 Vain joskus ulos käytte, valkolunta
 iloiten impiparveen paiskelette,
 mi siell’ on silmienne ihastunta.

 Kun uuvutte, kun enää viitsi ette,
 kun uljas seurue jo halaa unta,
 taas kaunokammioissa levännette.

Folgóre da San Gimignano
Otto Manninen
Runot